**Zápisnica**

**Z mimoriadneho zasadnutia Obecného zastupiteľstva v Turčeku,**

**ktoré sa konalo dňa 20.02.2012 o 16:00 hod.**

**Starostka obce**

Oľga Wagnerová

**Prítomní poslanci Obecného zastupiteľstva**

Miroslav Bugár, Oľga Dobšovičová, Ján Dvorský, Eleonóra Filipčanová, Bc. Valéria Gajdošová, Margita Stračinová, Ján Rusnák

**K bodu 1: Otvorenie**

**Starostka, Oľga Wagnerová -** Privítala všetkých prítomných a skontrolovala účasť poslancov, ktorá bola 100%.

Zapisovateľka – M. Stračinová

Overovatelia zápisnice – E. Filipčanová, V. Gajdošová,

Návrhová komisia –O. Dobšovičová, M. Bugár

**Návrh programu:**

1. **Otvorenie**
2. **Vyhlásenie voľby hlavného kontrolóra**
3. **Návrh na uznesenie**
4. **Záver**

**Hlasovanie: Za: 7 Proti: 0 Zdržal sa: 0 Prítomných: 7**

**K bodu 2: Vyhlásenie voľby hlavného kontrolóra obce Turček**

**starostka** – Hlavná kontrolórka, Lucia Schumichrastová, na základe ústnej dohody so starostkou obce oznámila, že je prijatá do zamestnania Policajného zboru Slovenskej republiky a vzhľadom na to, že zamestnávateľ nesúhlasí s výkonom funkcie hlavného kontrolóra obce Turček, pracovný pomer ukončuje dohodou k 31.01.2012. Písomná výpoveď bude dodatočne doručená.

**K bodu 3: Návrh na uznesenie**

# Vyhlásenie voľby hlavného kontrolóra obce Turček

**Obecné zastupiteľstvo v Turčeku v zmysle §18a ods. 3 zákona SNR č. 369/1990 Zb. o obecnom zriadení v  znení neskorších zmien a doplnkov na svojom zasadnutí dňa** 20.02.2012, **uznesením č.66 /2012**  
   
**V y h l a s u j e**

**deň konania voľby hlavného kontrolóra obce Turček na 02. apríla 2012**

Kandidát na funkciu hlavného kontrolóra obce Turček musí odovzdať svoju písomnú prihlášku najneskôr 14 dní pred dňom konania voľby na obecnom úrade Turček, t.j. do **20.03.2012**

Uznesenie zasadnutia obecného zastupiteľstva zo dňa 20.02. 2012 č. 66/2012 k voľbe hlavného kontrolóra obce Turček:

Obecné zastupiteľstvo v Turčeku prerokovalo voľbu hlavného kontrolóra obce Turček a schvaľuje uznesenie v tomto znení:

Obecné zastupiteľstvo v Turčeku v súlade s §18a ods.3 zákona č. 369/1990 Zb. o obecnom zriadení v znení neskorších zmien a doplnkov

* **vyhlasuje**

deň konania voľby hlavného kontrolóra obce Turček na 02.04.2012 v zasadačke obecného úradu v Turčeku, voľba sa uskutoční v rámci programu zasadnutia OZ v Turčeku,

* **poveruje**

zástupkyňu starostky obce Turček, aby v termíne podľa **§18a ods. 3 zák. č. 369/1990 Zb. o obecnom zriadení v  znení neskorších zmien a doplnkov zabezpečila vyhlásenie voľby hlavného kontrolóra obce Turček na úradnej tabuli obce, na internetovej stránke obce a vyhlásením v miestnom rozhlase,**

* **ustanovuje**

podrobnosti o spôsobe a vykonaní voľby hlavného kontrolóra obce Turček a náležitosti prihlášky takto:

1. Kvalifikačným predpokladom na funkciu hlavného kontrolóra je ukončené minimálne úplné stredné vzdelanie
2. Písomná prihláška musí obsahovať meno, priezvisko, titul, dátum narodenia, bydlisko, kontaktné údaje.

Prílohy prihlášky:

-profesijný životopis,

-výpis z registra trestov /nie starší ako 3 mesiace/,

-úradne overená fotokópia dokladu o najvyššom dosiahnutom vzdelaní,

-súhlas so zverejnením osobných údajov podľa §7 ods.1 a 2 zákona č. 428/2002 Z.z. o ochrane osobných údajov, v znení neskorších predpisov

-informácia o tom, či ku dňu podania prihlášky podniká alebo vykonáva inú zárobkovú činnosť a je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.

1. Termín doručenia prihlášok je **20.03.2012** na adresu:

Obecný úrad

03848, Turček 123

v zalepenej obálke s označením

**„VOĹBA HLAVNÉHO KONTROLÓRA – NEOTVÁRAŤ“**

**Spôsob vykonania voľby:**

Voľby hlavného kontrolóra sa uskutočňujú tajným alebo verejným hlasovaním. O spôsobe hlasovania rozhodne obecné zastupiteľstvo prijatím uznesenia.

1. Otváranie obálok a kontrolu splnenia podmienok vykoná komisia zložená z poslancov a zástupcu obecného úradu Turček. O výsledku spíše zástupca obecného úradu zápisnicu, ktorú podpíšu všetci prítomní, a ktorá sa bude predkladať do zastupiteľstva ako príloha k materiálu o voľbe hlavného kontrolóra. Zápisnica musí obsahovať najmä údaj o tom, koľko obálok bolo v stanovenom termíne doručených a menný zoznam kandidátov, ktorí splnili a ktorí nesplnili stanovené podmienky. V prípade, že niektorá z osôb prítomných pri otváraní obálok a kontrole splnenia podmienok odmietne zápisnicu podpísať, je povinná do zápisnice uviesť dôvod, pre ktorý tak odmietla urobiť.
2. Každý kandidát na hlavného kontrolóra, ktorý splní podmienky, bude písomne pozvaný na zasadnutie zastupiteľstva dňa 02.04.2012 a bude mať právo vystúpiť na tomto rokovaní zastupiteľstva v rámci bodu „Voľba hlavného kontrolóra obce Turček“ v časovom rozsahu max. 5 min.

Kandidát na hlavného kontrolóra, ktorý nesplnil stanovené podmienky, bude o tejto skutočnosti písomne informovaný do 5-tich dní odo dňa otvorenia obálok.

**Tajné hlasovanie**

1. Voľba hlavného kontrolóra tajným hlasovaním poslancov OZ sa uskutoční v zasadačke obecného úradu. Voľby riadi volebná komisia, ktorú pred začiatkom voľby hlavného kontrolóra schvália poslanci uznesením. Voľby sa konajú za prítomnosti zapisovateľa, ktorého uznesením schvália poslanci obecného zastupiteľstva.
2. Volebná komisia vydá hlasovací lístok a obálku poslancom. Hlasovací lístok a obálka, ktoré nebudú označené okrúhlou červenou pečiatkou „Obec Turček“, sa budú považovať za neplatné.
3. Na hlasovacom lístku budú uvedení všetci kandidáti, ktorí splnili podmienky na funkciu hlavného kontrolóra hlavného kontrolóra v abecednom poradí. Poslanec môže udeliť svoj hlas len jednému z kandidátov zakrúžkovaním jeho poradového čísla, resp. mena, ktoré mu bolo pridelené. Hlasovací lístok, na ktorom budú označení dvaja a viacerí kandidáti, resp. žiaden kandidát, sa bude považovať za neplatný.

Poslanci sa odoberú na určené miesto, kde prebehne voľba hlavného kontrolóra a po nej volebná komisia pristúpi k sčítaniu hlasov.

1. O priebehu voľby a o jej výsledku spíše zapisovateľ zápisnicu. Zápisnica musí obsahovať údaje o počte vydaných, vrátených a nevrátených hlasovacích lístkov, o počte platných a neplatných hlasovacích lístkoch a o počte hlasov, ktoré získali jednotliví kandidáti v prvom, resp. druhom kole voľby. Ďalej musí zápisnica obsahovať údaj o tom, ktorý z kandidátov bol zvolený za hlavného kontrolóra v prvom kole. V prípade konania druhého kola voľby musí obsahovať údaj o tom, ktorí kandidáti do neho postúpili, koľko platných hlasov v ňom získali a ktorý z nich bol zvolený za hlavného kontrolóra. Zápisnicu podpisujú všetci členovia volebnej komisie. V prípade, že niektorý člen volebnej komisie odmietne zápisnicu podpísať, je povinný do zápisnice uviesť dôvod, pre ktorý tak odmietol urobiť.
2. Výsledok voľby oznámi zastupiteľstvu predseda volebnej komisie, ktorého si spomedzi seba zvolili členovia volebnej komisie.

**Vykonanie voľby:**

1. Na zvolenie hlavného kontrolóra sa vyžaduje súhlas nadpolovičnej väčšiny všetkých poslancov obecného zastupiteľstva.
2. Ak ani jeden z kandidátov takú väčšinu nezíska, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí v prvom kole získali najväčší počet platných hlasov.
3. V prípade rovnosti hlasov postupujú do druhého kola volieb všetci kandidáti s najväčším počtom platných hlasov.
4. V druhom kole volieb je zvolený ten kandidát, ktorý získal najväčší počet platných hlasov.
5. Pri rovnosti hlasov v druhom kole volieb sa rozhoduje žrebom. Žrebovanie v rokovacej miestnosti obecného zastupiteľstva riadi a výsledok žrebovania zastupiteľstvu a prítomnej verejnosti oznamuje v prípade tajného hlasovania predseda volebnej komisie.
6. Hlavný kontrolór nesmie bez súhlasu obecného zastupiteľstva podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť. Toto obmedzenie sa nevzťahuje na vedeckú činnosť, pedagogickú činnosť, lektorskú činnosť, prednášateľskú činnosť, prekladateľskú činnosť, publicistickú, literárnu alebo umeleckú činnosť a na správu vlastného majetku alebo správu majetku svojich maloletých detí. Kontrolnú činnosť vykonáva nezávisle a nestranne v súlade so základnými pravidlami kontrolnej činnosti.
7. Funkcia hlavného kontrolóra obce Turček je nezlučiteľná s funkciou poslanca OZ v Turčeku, starostu obce, člena orgánu právnickej osoby, ktorej zriaďovateľom alebo zakladateľom je obec Turček, iného zamestnanca obce Turček, podľa osobitného zákona.

Poslanci Obecného zastupiteľstva Oľga Wagnerová

starostka obce

V Turčeku dňa 20.02.2012

Hlasovanie:

Za: 7 Proti: 0 Zdržali sa: 0 Prítomní: 7

**K bodu 4: Záver**

**starostka O. Wagnerová** – poďakovala poslancom za účasť a ukončila zasadnutie OZ v Turčeku.

Ukončenie zasadnutia o 17:00 hod.

**HLASOVÝ ZÁZNAM Z OZ JE ARCHIVOVANÝ NA OcÚ V TURČEKU**

V Turčeku 20. februára 2012

Zaslané na overenie, dňa 29. februára 2012

Overovatelia zápisnice:

....................................................... .............................................................

Valéria Gajdošová Eleonóra Filipčanová

........................................................ ..........................................................

Zapísala: Margita Stračinová Oľga Wagnerová

starostka obce